Diari Oficial de la Generalitat Valenciana


Sumari del DOGV 5344, del 12-09-2006 (2006/9805)

Notificació a Nancy Asprilla Medina de la sentència dictada en les actuacions del juí de divorci contenciós número 1.465/2005.
------------------------------------------------------------------------------------------------------------------------------

### Dades del document

Número de DOGV
:   5344

Data del DOGV
:   12-09-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/9805


Organisme emissor
:   Jutjat de Primera Instància Número 9 de València

Tipus de document
:   Edicte

Notificació a Nancy Asprilla Medina de la sentència dictada en les actuacions del juí de divorci contenciós número 1.465/2005. [2006/S9805]  
Procediment: divorci contenciós 001465/2005.  
Demandant: Felipe Navarro Liernaiz.  
Procurador: Zaballos Tormo, Ignacio.  
Demandada: Nancy Asprilla Medina.  
Antonio Rodríguez-Moldes Peiró, secretari del Jutjat de Primera Instància número 9 de València mitjançant este edicte, fa saber:   
Que en les actuacions de divorci contenciós, seguits amb el número 001465/2005, a instància de Felipe Navarro Hernáiz contra Nancy Asprilla Medina en situació de rebel·lia, en les quals en data 24 de juliol de 2006, s'ha dictat sentència, del tenor literal següent:  
Sentència  
València, 24 de juliol de 2006  
María Amparo Ivars Marín, magistrada jutgessa del Jutjat de Primera Instància número 9 de València, les actuacions seguides amb el número 1.465/2005, sobre divorci, promogudes per Felipe Navarro Hernáiz, representat pel procurador Ignacio Zaballos Tormo i assistit pel lletrat Benjamín Saldaña Villoldo, contra Nancy Asprilla Medina  
Antecedents de fet   
Primer. La part actora va formular demanda de divorci en la qual, després d'exposar en paràgrafs separats i numerats els fets i fonaments de dret que va estimar d'aplicació, acabava suplicant que es dictara sentència per la qual es decretara el divorci dels cònjuges, i va acompanyar a la demanda el certificat d'inscripció del matrimoni en el Registre Civil i els documents que va estimar necessaris.  
Segon. Admesa a tràmit la demanda, es traslladà a la part demandada, la qual es va citar perquè contestara en el termini de 20 dies. En no comparéixer en temps i forma va ser declarada en situació de rebel·lia processal.  
Tercer. A la vista va concórrer la part actora, que efectuà les al·legacions que va estimar oportunes en defensa de les seues pretensions. A continuació es va practicar la prova proposada i admesa.   
L'acte va quedar registrat en suport apte per a la reproducció de la imatge i del so.   
Fonaments de dret  
Primer. L'article 86 del Codi Civil, d'acord amb la Llei 15/2005, de 8 de juliol, establix que: «Es decretarà judicialment el divorci, qualsevol que siga la forma de celebració del matrimoni, a petició d'un sol dels cònjuges, d'ambdós o d'un amb el consentiment de l'altre, quan concórreguen els requisits i circumstàncies exigides en l'article 81». Per la seua banda l'article 81 disposa que es decretarà judicialment la separació a petició d'ambdós cònjuges o d'un d'eixos amb el sol requisit d'haver transcorregut tres mesos des de la celebració del matrimoni.   
Amb el certificat de matrimoni acompanyada a la demanda s'acredita que en el cas de les actuacions es complix el requisit assenyalat en l'article 81 del Codi Civil, per la qual cosa es procedix acordar el divorci sol·licitat.   
Segon. En matèria de costes no s'aprecien motius per a la l'especial imposició atesa l'especial naturalesa d'este tipus de procediments.  
Vistos els preceptes legals esmentats, i altres de pertinent aplicació.  
Decisió: que amb l'estimació de la demanda interposada per la representació processal de Felipe Navarro Hernáiz contra Nancy Asprilla Medina, acorde la dissolució del matrimoni per divorci dels expressats cònjuges amb els efectes legals inherents a esta declaració.   
Comuniqueu esta resolució, una vegada ferma el pronunciament de divorci, al Registre Civil en que conste inscrit el matrimoni.  
Contra esta sentència es pot interposar recurs d'apel·lació en el termini de cinc dies des de la notificació.   
Així, esta és la meua sentència, que pronuncie, mane i firme.  
I de conformitat amb el que disposa l'article 497.2 de la Llei d'Enjudiciament Civil, perquè valga de notificació a la demanda declarada en rebel·lia Nancy Asprilla Medina, expedisc i firme este edicte.  
València, 27 de juliol de 2006.. El secretari: Antonio Rodríguez-Moldes Peiró.